Diari Oficial de la Generalitat Valenciana


Sumari del DOGV 9695, del 02-10-2023 (2023/9929)

RESOLUCIÓ de 28 de setembre de 2023, de la directora general de Producció Agrícola i Ramadera de concessió conjunta de les ajudes destinades a les agrupacions de Defensa Sanitària ramadera de la Comunitat Valenciana per a l'exercici 2023.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9695

Data del DOGV
:   02-10-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/9929


Data del document
:   28-09-2023

Organisme emissor


Tipus de document
:   Resolució

Descriptors 

:   * Conselleria d'Agricultura, Ramaderia i Pesca
    * ajuda pública

RESOLUCIÓ de 28 de setembre de 2023, de la directora general de Producció Agrícola i Ramadera de concessió conjunta de les ajudes destinades a les agrupacions de Defensa Sanitària ramadera de la Comunitat Valenciana per a l'exercici 2023. [2023/9929]  
Vista la convocatòria de l'ajuda per a l'exercici 2023 realitzada mitjançant la Resolució de 15 de juny de 2023, de la Direcció General d'Agricultura, Ramaderia i Pesca, per la qual es convoquen les ajudes a les agrupacions de defensa sanitària ramaderes per a l'exercici 2023 (DOGV 9621, 20.06.2023), amb una dotació pressupostària de 847.000,00 € amb càrrec a la línia S 3082000 del capítol IV, del programa 714.80 Agricultura i Ramaderia, en els apartats tercer i quart estipula els imports màxims, distribució i modulació d'aquestes ajudes.  
  
Considerant els articles 2, 3 i 4 de l'Ordre, que estableixen els beneficiaris, els requisits, les despeses subvencionables i la quantia de les ajudes.  
Vist que l'ajuda ha sigut comunicada a la Comissió Europea, la qual hi ha assignat el número d'identificació SA.108030.  
Instruïts els procediments de concessió de les ajudes en les respectives direccions territorials, tal com disposa l'article 7 i 8 de l'ordre.  
  
Vistos els informes d'avaluació de les direccions territorials d'Alacant, Castelló i València elaborats per les seccions de Producció i Sanitat Animal de les tres províncies i que determinen tant els beneficiaris que compleixen tots els requisits per a accedir a les ajudes com aquells que no els compleixen, i una vegada revisat aquest procediment i dutes a terme les verificacions i comprovacions corresponents, han sigut emesos els llistats que a continuació s'adjunten.  
  
Considerant que aquests imports no esgoten la dotació pressupostària assignada a aquestes ajudes d'acord amb l'apartat segon de la Resolució de 15 de juny de 2023, per la qual es convoquen aquestes ajudes, no es fa necessari aplicar el punt 4 de l'article 8 de la de l'Ordre 15/2023, de 24 de maig, per la qual es concediria l'ajuda, en primer lloc, a les ADS amb major nombre d'UGM, fins a esgotar el pressupost.  
Vista la proposta de l'òrgan col·legiat de data 27.09.2023 a què fa referència l'article 7 de l'Ordre 15/2023, de 24 de maig, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableix el procediment de concessió i pagament de les ajudes destinades a les agrupacions de defensa sanitària ramaderes (DOGV 9606, 30.05.2023), resol:  
  
Primer  
Concedir l'ajuda als 76 sol·licitants que compleixen els requisits exigits per la normativa, relacionats en l'annex llistat d'expedients aprovats de les ajudes ADSG 2023, amb els imports detallats en aquest annex.  
L'import global final aprovat i proposat per a la concessió d'aquestes ajudes ascendeix a:  
- Per execució de programes obligatoris del Pla anual zoosanitari 2023: 581.010,15 €  
- Per execució de programes voluntaris del Pla anual zoosanitari 2023: 12.674,10 €  
Import total 593.684,25 €  
  
Segon  
La justificació de les despeses efectuades, així com de les activitats objecte de la subvenció es farà mitjançant la presentació del compte justificatiu, que inclourà la documentació següent:  
a) Memòria d'actuació justificativa de les activitats realitzades en l'ADS, en què s'acredite el compliment de l'execució del programa sanitari en totes les explotacions integrants de l'agrupació, signada pel veterinari encarregat de la direcció tècnica de l'ADSG i amb el vistiplau del president de l'agrupació.  
b) Memòria econòmica, que inclourà, com a mínim:  
- Llistat de despeses amb identificació de les factures justificants per a cada una de les despeses subvencionables de l'article 3.1, tant per a cadascuna de les actuacions obligatòries del PAU com per a cada programa voluntari.  
- Còpia de les factures justificatives de les despeses subvencionables de l'article 3.1 a nom de l'agrupació i els justificants bancaris acreditatius del pagament d'aquestes.  
- Detall d'altres ingressos o subvencions que hagen finançat l'activitat subvencionada amb indicació de l'import i la seua procedència.  
- Les factures tindran data posterior al registre de la sol·licitud de la subvenció.  
La justificació de les inversions es distribuirà en relació amb la quantia màxima de l'ajuda per a cada beneficiari de la manera següent:  
  
a) Fins a un 80 % per a les despeses subvencionables de l'article 3.1.a. En cas de no consumir-se íntegrament, podrà ser utilitzat per a la resta de les despeses subvencionables.  
b) Un 20 % per a les despeses subvencionables de l'article 3.1 b, c, d, si escau.  
La data límit per a presentar aquesta documentació serà el 20 d'octubre de 2023.  
Contra la present resolució, que posa fi a la via administrativa, podrà interposar-se, amb caràcter potestatiu, un recurs de reposició davant el mateix òrgan que l'ha dictada, en el termini d'un mes a comptar des de l'endemà de la seua notificació, de conformitat amb el que s'estableix en l'article 123, en relació amb els articles 114 c) i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar directament un recurs contenciós administratiu, en el termini de dos mesos a partir de l'endemà de la seua notificació, davant el jutjat contenciós administratiu de la capital de província en què el demandant tinga el seu domicili, de conformitat amb el que estableixen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze una altra via que es considere oportuna.  
  
València, 28 de setembre de 2023.- La directora general de Producció Agrícola i Ramadera, (O 15/2023, de 24 de maig; DOGV 9606): Leticia Sanchiz Becquet.